[{"text_idx": "#000000", "text": "Vaevalt leidub kedagi, kes kahtleks ekspordi vajalikkuses. Eksport aitab suurendada ettevo\u0303tete ka\u0308ivet ja kasumit, kuid samas ka luua vo\u0303imalusi a\u0308ririskide maandamiseks erinevatele turgudele laienemise la\u0308bi. See omakorda aitab omandada uusi teadmisi ja kogemusi, mis vo\u0303ivad viia uute tehnoloogiate ja turupraktikate loomiseni."}, {"text_idx": "#000001", "text": "Riiklikult on eksport u\u0308limalt oluline kohaliku majanduse stimuleerimiseks tuluvoogude loomise kaudu peamiselt to\u0308o\u0308kohtade loomise pa\u0308rast. Euroopa Liidu ekspordimahtude pidev kasv on avaldanud otsest mo\u0303ju to\u0308o\u0308kohtade loomisele ning EL statistika kohaselt toetas 2019. aastal Euroopa Liidu eksport u\u0308henduseva\u0308listesse riikidesse va\u0308hemalt 38 miljonit to\u0308o\u0308kohta."}, {"text_idx": "#000002", "text": "Mo\u0308o\u0308dunud aastal kuulus Eesti Euroopa Liidu liikmesriikide seas kolme tippriigi hulka, kes suutis kasvatada oma ekspordimahte u\u0308henduseva\u0308listele turgudele. EASi Aasia keskuses oleme pu\u0308hendunud Eesti ettevo\u0303tete aitamisele kaugematele eksportturgudele. Siiani on Eesti ettevo\u0303tete jaoks peamisteks turgudeks Aasias olnud Hiina, Jaapan ja India, kellele ja\u0308rgnevad Lo\u0303una-Korea ja Singapur. Eesti ekspordimaht Aasia suunal ulatus mullu kokku 1,2 miljardi euroni."}, {"text_idx": "#000003", "text": "U\u0308laltoodut silmas pidades ning mo\u0303istes vajadust mitmekesistada ekspordisuundi kogu riigi majandustegevuse mastaabi suurendamiseks, on EAS liikumas uutele jahimaadele ka eksporditurgude osas."}, {"text_idx": "#000004", "text": "Konkreetsemalt on senistele Aasia riikidele lisandumas Kagu-Aasia regioon, mille ta\u0308htsus maailma kolmandaks elanikerohkeima majanduspiirkonnana on kasvamas nii strateegiliselt kui ka a\u0308riatraktiivsuselt."}, {"text_idx": "#000005", "text": "Kagu-Aasia majanduskasvu veavad lisaks kasvavale elanikkonnale ka mitmed globaalsed mo\u0303jutajad, na\u0308iteks suund tarneahelate mitmekesistamise poole. Lisaks on suurem osa piirkonna riikidest vo\u0303tnud fookusesse jo\u0303ulisema liikumise digitaliseerimise suunas, sealhulgas e-kaubanduse ja finantsteenuste osas."}, {"text_idx": "#000006", "text": "Euroopa Liit na\u0308eb Kagu-Aasiat strateegilise piirkonnana kaubanduspartnerluse arendamiseks. Hetkel on ka\u0308imas la\u0308bira\u0308a\u0308kimised vabakaubandusleppe so\u0303lmimiseks Taiga, kuid juba on vastav lepe so\u0303lmitud Vietnamiga, mis avab mitmeid vo\u0303imalusi Euroopa riikidele saada osa Vietnami turu potentsiaalist."}, {"text_idx": "#000007", "text": "Eesti ettevo\u0303tetel vo\u0303iks olla huvi saada osa Vietnami hoogsast majanduskasvust ning mitte ja\u0308a\u0308da ko\u0303rvale Euroopa Liidu ja Vietnami vabakaubandusleppega kaasnevatest a\u0308rivo\u0303imalustest. Vabakaubanduslepe lihtsustab kaubandussuhteid, va\u0308hendades turule sisenemise piiranguid ning lihtsustades kaubavahetust sellistes olulistes segmentides nagu toidukaubad, ravimid ning elektroonika. Lisaks on osapooled huvitatud koosto\u0308o\u0308 edendamisest la\u0308hiaastatel ka roheenergia valdkonnas."}, {"text_idx": "#000008", "text": "Eesti ettevo\u0303tted on juba ta\u0308nagi eksportimas Vietnami, kuid ekspordimaht moodustab vaid 1% Eesti ekspordi kogumahust ning seega ka imeva\u0308ikse osa Vietnami impordimahust. Peamiselt ekspordivad Eesti ettevo\u0303tted Vietnami puitu, elektroonikat ning keemiato\u0308o\u0308stuse toodangut \u2013 kuid potentsiaali omavad ka Eesti kestlikud lahendused, tarbekaubad ning teenused."}, {"text_idx": "#000009", "text": "Vietnami tarbijate profiil on muutumas"}, {"text_idx": "#000010", "text": "Nagu mujalgi Aasias, on ka Vietnami tarbijate profiil kiiresti muutumas \u2013 digitaliseerimine on jo\u0303udmas paljudesse eluvaldkondadesse, alates esmatarbekaupadest ja meelelahutusest kuni digitervishoiu ja hariduseni. Sissetulekute suurenemisel on tarbijad liikumas u\u0308ha enam teadlikuma elustiili poole ning muutuvad seega no\u0303udlikumaks."}, {"text_idx": "#000011", "text": "Uuele turule sisenemisel tuleb ettevo\u0303tetel la\u0308bi mo\u0303elda o\u0303iged kanalid oma toodete vo\u0303i teenuste tutvustamiseks ning kindlasti kaaluda erinevate kanalite ristkasutust sedavo\u0303rd kiirelt arenevas keskkonnas. Vietnami turust huvitatud Eesti ettevo\u0303tjad peavad olema paindlikud ning la\u0308htuma sobivaimast strateegiast, mis ho\u0303lmaks endas turule sisenemise tingimuste ja parimate kanalite mo\u0303istmist, o\u0303iget hinnapoliitikat ning turunduse optimeerimist."}, {"text_idx": "#000012", "text": "Kagu-Aasia ja Vietnami kohta lisainformatsiooni saamiseks, vo\u0303tke palun u\u0308hendust meie esindajaga:"}, {"text_idx": "#000013", "text": "Ilaria PerlaProjektijuht (Hiina ja Kagu-Aasia)"}, {"text_idx": "#000014", "text": "E-post: [email protected]Mobiil: +37255621993Keeled: inglise keel, hiina keel"}]